b'\n_START_ARTICLE_\nAirbus AS332 Super Puma\n_START_SECTION_\nUtvikling\n_START_PARAGRAPH_\nTypen Super Puma er videreutviklet fra den opprinnelige Super Puma (AS332L) til Super Puma Mk 1 (AS332L1), med kraftigere motorversjon (MAKILA 1A1) og andre forbedringer. Super Puma Mk 2 (AS332L2) er den nyeste versjonen, hvor det i tillegg til enda kraftigere motorer (MAKILA 1A2) blant annet ogs\xc3\xa5 er en lengre kabin, st\xc3\xb8rre rotordiameter og forbedret avionikkutrustning. Siste skudd p\xc3\xa5 stammen er sivilt betegnet som EC225. Denne har samme utvendige m\xc3\xa5l som AS332L2, men kraftigere motorer (MAKILA 2A), mange forbedringer i kraftoverf\xc3\xb8ring, rotorsystem og avionikk. Dette gir mer nyttelast, st\xc3\xb8rre rekkevidde og h\xc3\xb8yere marsjhastighet. EC225 ble tatt i bruk i Norge i 2008.\n_START_SECTION_\nBruksomr\xc3\xa5der\n_START_PARAGRAPH_\nTypen har v\xc3\xa6rt levert til 37 milit\xc3\xa6rstyrker samt til om lag 1\xc2\xa0000 sivile operat\xc3\xb8rer. Super Puma har vist seg spesielt godt egnet til bruk i oljeindustrien, hvor den blant annet frakter folk og utstyr mellom land og oljeplattformer.'